ซิโก้ พอใจตัวหลักหายเจ็บก่อนลุยซีเกมส์
ซิโก้ เกียรติศักดิ์ เสนาเมือง หัวหน้าผู้ฝึกสอนฟุตบอลทีมชาติไทยชุดซีเกมส์ ให้สัมภาษณ์ถึงความพร้อมของนักเตะทีมชาติไทย ล่าสุด ซึ่ง ซิโก้ พอใจสภาพร่างกายของนักเตะหลายๆ คนที่มีความฟิตสมบูรณ์ อีกทั้งนักเตะที่ได้รับบาดเจ็บก่อนหน้านี้ต่างกลับมาซ้อมได้แล้ว ไม่ว่าจะเป็น กวิน ธรรมสัจจานันท์ ชนานันท์ ป้อมบุบผา และศราวุฒิ มาสุขนอกจากนี้ ซิโก้ ยังบอกว่า ตอนนี้มีนักเตะตัวจริง 11 คน อยู่ในใจแล้ว ส่วนในตำแหน่งกองหน้าตัวเป้าที่มีตัวเลือก 2 คน ได้แก่ ชนานันท์ ป้อมบุบผา กับ อดิศักดิ์ ไกรศร นั้น ต้องดูว่านักเตะคนใดเหมาะสมกับแท็กติกแบบใดส่วนเป้าหมายในการแข่งขันรอบแรกนั้น ทีมไทยวางไว้ว่าต้องเก็บให้ได้ 10 คะแนน สำหรับทีมชาติไทยจะออกเดินทางไปพม่าในช่วงบ่ายวันนี้ สำหรับการแข่งขันนัดแรกของกลุ่มบี ทีมไทยจะพบกับ ติมอร์เลสเต้ วันที่ 7 ธันวาคมที่สนามตูวันนะ ในย่างกุ้ง
 ซิโก้ เกียรติศักดิ์ เสนาเมือง หัวหน้าผู้ฝึกสอนฟุตบอลทีมชาติไทยชุดซีเกมส์พอใจสภาพร่างกายของนักเตะหลายๆ คนที่มีความฟิตสมบูรณ์ อีกทั้งนักเตะที่ได้รับบาดเจ็บก่อนหน้านี้ต่างกลับมาซ้อมได้แล้ว 
ซิโก้,ซีเกมส์,พม่า,ฟุตบอล,เกียรติศักดิ์ เสนาเมือง